REPUBLIKA SRBIJA

NARODNA SKUPŠTINA

01 Broj 06-2/365-21

15. septembar 2021. godine

B e o g r a d

**Z A P I S N I K**

**SEDNICE TRINAESTOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 13. i 15. SEPTEMBRA 2021. GODINE**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 105 narodnih poslanika, a primenom elektronskog sistema za glasanje utvrđeno je da je u sali prisutno 137 narodnih poslanika, odnosno da su prisutna najmanje 84 narodna poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Slobodan Alavanja, Zagorka Aleksić, Dušan Bajatović, dr Muamer Bačevac, Nadije Bećiri, Sandra Božić, Nevena Veinović, Jelisaveta Veljković, Nikola Vojinović, Mladen Grujić, Milica Dačić, prof. dr Zoran Dragišić, Milovan Drecun, Vladimir Đukanović, Milan Đurica, Ninoslav Erić, Jelena Žarić Kovačević, Vladan Zagrađanin, Marko Zeljug, Krsto Janjušević, Aleksandar Jugović, Šaip Kamberi, Dragomir Karić, Luka Kebara, Nandor Kiš, Jovan Kolundžija, Marijana Krajnović, Sanja Lakić, Vesna Marković, Dragan D. Marković, Jelena Mijatović, Goran Milić, Nataša Mihailović-Vacić, Marko Mladenović, Milutin Mrkonjić, Olivera Nedeljković, Vesna Nedović, prof. dr Aleksandra Pavlović Marković, Nebojša Pavlović, Lav-Grigorije Pajkić, Jovan Palalić, Biljana Pantić Pilja, Đuro Perić, Tihomir Petković, Mira Petrović, Snežana Petrović, Tamara Pilipović, Ivana Popović, Milena Popović, Misala Pramenković, Marina Raguš, Dijana Radović, Katarina Rakić, Vesna Stambolić, prof. dr Goran Tasić, Ivan Tasovac, Smilja Tišma, Srbislav Filipović, Dubravka Filipovski, Aco Petrović, Ljiljana Kuzmanović-Vujaković, Nikola Kožović, Jelena Kocić, Predrag Milošević i Radovan Arežina.

Predsedavajući je, saglasno članu 87. stav 2. Poslovnika Narodne skupštine, obavestio da je sednica sazvana izuzetno za ponedeljak, dakle mimo dana utvrđenih članom 87. stav 1. Poslovnika, zbog potrebe da Narodna skupština što pre razmotri Predlog zakona iz određenog dnevnog reda.

Predsedavajući je podsetio da je sednica Trinaestog vanrednog zasedanja Narodne skupštine Republike Srbije u Dvanaestom sazivu sazvana na Zahtev Vlade, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika, sa određenim dnevnim redom sadržanim u tom zahtevu.

Tako određen dnevni red je sledeći

1. **Predlog zakona o upotrebi srpskog jezika u javnom životu i zaštiti i očuvanju ćiriličkog pisma**, koji je podnela Vlada (broj 011-1538/21 od 3. septembra 2021. godine).

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednica Vlade i ministar kulture i informisanja i Radovan Jokić i Danijela Vanušić, vršioci dužnosti pomoćnika ministra kulture i informisanja.

Zatim je Narodna skupština prešla na rad po dnevnom redu sednice, odnosno na načelni pretres o **1. tački dnevnog reda - PREDLOGU ZAKONA O UPOTREBI SRPSKOG JEZIKA U JAVNOM ŽIVOTU I ZAŠTITI I OČUVANjU ĆIRILIČKOG PISMA.**

Predsedavajući dr Vladimir Orlić, potpredsednik Narodne skupštine, saglasno članu 157. stav 1. Poslovnika, otvorio je načelni pretres o Predlogu zakona.

Uvodno izlaganje o predlogu zakona podnela je predstavnik predlagača Maja Gojković, potpredsednica Vlade i ministar kulture i informisanja.

U načelnom pretresu učestvovali su narodni poslanici: Miloš Terzić, izvestilac Odbora za kulturu i informisanje, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čega su se za reč i repliku naizmenično javili ministar Maja Gojković i narodni poslanik dr Muamer Zukorlić), Branimir Jovanović, predsednik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), dr Balint Pastor, predsednik Poslaničke grupe SAVEZ VOJVOĐANSKIH MAĐARA (nakon čega se za reč javila ministar Maja Gojković), Stefan Krkobabić, predstavnik Poslaničke grupe PUPS - „Tri P“, prof. dr Žarko Obradović, predstavnik Poslaničke grupe SOCIJALISTIČKA PARTIJA SRBIJE (SPS) (nakon čega se za reč javila ministar Maja Gojković), prof. dr Marko Atlagić, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Vladan Glišić, Nebojša Bakarec, Samira Ćosović, Marija Jevđić, hadži Milorad Stošić, Đorđe Milićević, prof. dr Ljubiša Stojmirović, Nenad Filipović, Snežana Paunović, Radovan Tvrdišić, Dunja Simonović Bratić, Marijan Rističević, Aleksandar Marković, Milijana Sakić, prof. dr Marko Atlagić, Đorđe Dabić, Zoran Bojanić, Milimir Vujadinović, Nataša Jovanović, dr Boris Bursać i doc. dr Ilija Životić (nakon čega se za reč javila ministar Maja Gojković).

Zatim je predsedavajući zaključio načelni pretres o Predlogu zakona.

Prvog dana rada, sednica je završena u 16 časova i 35 minuta.

**Drugi dan rada – 15. septembar 2021. godine**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 74 narodna poslanika, a primenom elektronskog sistema za glasanje utvrđeno je da je u sali prisutno 127 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, Dušan Bajatović, Arđend Bajrami, Sandra Božić, Jelisaveta Veljković, Milimir Vujadinović, Vladimir Đukanović, Milan Đurica, Vladan Zagrađanin, Marko Zeljug, dr Muamer Zukorlić, Aleksandar Jovanović, mr Jadranka Jovanović, Aleksandar Jugović, Šaip Kamberi, Dragomir Karić, Jovan Kolundžija, Marijana Krajnović, Nenad Krstić, Sanja Lakić, Sofija Maksimović, Jelena Mijatović, Goran Milić, Nataša Mihailović-Vacić, Milutin Mrkonjić, Olivera Nedeljković, prof. dr Aleksandra Pavlović Marković, Nebojša Pavlović, Biljana Pantić Pilja, Đuro Perić, Mira Petrović, Milena Popović, Misala Pramenković, Marina Raguš, Dijana Radović, prof. dr Goran Tasić, Ivan Tasovac, Srbislav Filipović, Dubravka Filipovski, Aco Petrović, Ljiljana Kuzmanović-Vujaković, Nikola Kožović, Jelena Kocić, Predrag Milošević i Radovan Arežina.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednica Vlade i ministar kulture i informisanja, Gordana Čomić, ministar za ljudska i manjinska prava i društveni dijalog i Radovan Jokić i Danijela Vanušić, vršioci dužnosti pomoćnika ministra kulture i informisanja.

Zatim je Narodna skupština prešla na pretres u pojedinostima o **1. tački dnevnog reda - PREDLOGU ZAKONA O UPOTREBI SRPSKOG JEZIKA U JAVNOM ŽIVOTU I ZAŠTITI I OČUVANjU ĆIRILIČKOG PISMA.**

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Sastavni deo Predloga zakona postali su amandmani koje su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Daniel Đivanović, dr Emeše Uri i Nandor Kiš na čl. 1, 5. i 6.

U pretresu o Amandmanu na član 1. koji su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Daniel Đivanović, dr Emeše Uri i Nandor Kiš, učestvovali su narodni poslanici: Dušan Marić, Đorđe Milićević, Života Starčević, Samir Tandir, Adam Šukalo, Milija Miletić, Nikola Radosavljević i doc. dr Mihailo Jokić (nakon čega se za reč javila predstavnik predlagača Maja Gojković, potpredsednica Vlade i ministar kulture i informisanja).

U pretresu o Amandmanu na član 5. koji su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Daniel Đivanović, dr Emeše Uri i Nandor Kiš, učestvovali su narodni poslanici: Uglješa Mrdić, Lav - Grigorije Pajkić, Đorđe Milićević, Nebojša Bakarec, Samira Ćosović, Željko Tomić, Miodrag Linta, Snežana Paunović (nakon čega se za reč javila predstavnik predlagača Gordana Čomić, ministar za ljudska i manjinska prava i društveni dijalog), prof. dr Marko Atlagić i dr Marko Bogdanović.

U pretresu o Amandmanu na član 6. koji su zajedno podneli narodni poslanici dr Balint Pastor, Elvira Kovač, Arpad Fremond, Zoltan Pek, Rozalija Ekres, Akoš Ujhelji, Daniel Đivanović, dr Emeše Uri i Nandor Kiš, učestvovali su narodni poslanici: dr Emeše Uri, Ivan Ribać, Viktor Jevtović, Srbislav Filipović, Dunja Simonović Bratić, Milan Jugović, Bojan Torbica, Milija Miletić, dr Boban Birmančević (nakon čega se za reč javila ministar Maja Gojković) i Luka Kebara (nakon čega se za reč javila ministar Maja Gojković).

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio narodne poslanike da će Narodna skupština u Danu za glasanje odlučivati o Predlogu zakona.

Predsedavajući je, saglasno članu 87. stav 5. Poslovnika, odredio sredu, 15. septembar 2021. godine, sa početkom u 15,00 časova, kao Dan za glasanje o jedinoj tački dnevnog reda sednice Trinaestog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutno 190 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O UPOTREBI SRPSKOG JEZIKA U JAVNOM ŽIVOTU I ZAŠTITI I OČUVANjU ĆIRILIČKOG PISMA**

Pošto je Narodna skupština obavila pretres Predloga zakona u načelu i u pojedinostima, a s obzirom na to da su svi podneti amandmani postali sastavni deo Predloga zakona, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 191 prisutnog narodnog poslanika, 191 je glasao za), usvojila Predlog zakona o upotrebi srpskog jezika u javnom životu i zaštiti i očuvanju ćiriličkog pisma, u celini.

Pošto je Narodna skupština obavila razmatranje i odlučivanje o jedinoj tački dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Trinaestog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 15 časova i 5 minuta.

GENERALNI SEKRETAR PREDSEDNIK

Veljko Odalović Ivica Dačić